《丁卯立春作》
宋代·林希逸

岁阳更始财三日，辇路归来第四春。野菜旋挑丝未细，村醪浅酌酿差醇。

团栾弟侄何妨笑，淡薄杯盘莫厌贫。却忆先朝供帖子，伤心白发旧词臣。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。